ఐపిఒలదే జోరు
20 కంపెనీలు రూ.20,217కోట్లు
ముంబై, సెప్టెంబరు 25: ఎల్‌అండ్‌టి టెక్నాలజీ సర్వీసెస్‌ స్టాక్‌ ఎక్ఛేంజిల్లో లాభాలతో జాబితా కావడంతో ఇదే బాటలో మరికొన్ని కార్పొరేట్‌ కంపెనీలు దూకుడు పెంచాయి. ఎల్‌అండ్‌టి టెక్నాలజీ ఇష్ధూర 860 కాగా ఎన్‌ఎస్‌ఇలో 920 వద్దట్రేడింగ్‌ ప్రారంభం అయి ఆపై పెరిగి 931వద్ద గరిష్టస్థాయికి వెళ్లింది. అలాగే 860 వద్ద కనిష్టంగా ప్రారంభించింది. చివరికి ట్రేడింగ్‌ముగించే నాటికి ఇష్యూధర 860వద్దనే నిలిచింది. ఈనెల 12-15 తేదీల్లో చేపట్టి న ఐపిఒద్వారా కంపెనీ రూ.890 కోట్లను సమీకరించింది. ఆఫర్‌ లో భాగంగా మాతృ సంస్థ ఇంజినీరింగ్‌ దిగ్గజం ఎల్‌అండ్‌టి 10.2శాతం వాటాను విక్రయించింది. ఇష్యూకి ముందే యాంకర్‌ ఇన్వెస్టర్లనుంచి రూ.268 కోట్లు సేకరించింది.
ఇందుకు రూ.860 ధరలో 3.12 మిలియన్‌షేర్లు జారీచేసింది. ఈ ఏడాది ఇప్పటి వరకూ 17కంపెనీలు పబ్లిక్‌ ఇష్యూలు పూర్తిచేసుకుని స్టాక్‌ మార్కె ట్లలో జాబితా అయ్యాయి. వీటిలో 11 ఇష్యూలు లిసట్టింగ్‌లోనే రెండంకెల లాభాలు సాధించాయి. మరో నాలుగు కంపెనీఉల మాత్రం ఇన్వెస్టర్లకు నష్టాలు తెచ్చాయి. ఈ ఏడాది జాబితా అయి న 17కంపెనీలు మొత్తంగా 12,700 కోట్లు నిధులు సేకరించగలి గాయి. ఇన్వెస్టర్లకు జాబితాలోనే లాభాలు తెచ్చిన కంపె నీలు క్వెస్‌కార్ప్‌ 59శాతం, థైరోకేర్‌ టెక్నాలజీస్‌ 39శాతం, ఆర్‌బిఎల్‌ బ్యాంక్‌ 33శాతం, అడ్వాన్స్‌డ్‌ ఎంజైమ్‌ 32శాతం, మహానగర్‌ గ్యాస్‌ 23శాతం, ఈక్విటీస్‌ హోల్డింగ్స్‌ 23శాతం, టీమ్‌లీజ్‌ సర్వీసెస్‌ 20శాతం, పరాగ్‌ మిల్క్‌ఫుడ్స్‌ 15శాతం, దిలీప్‌ బిల్డ్‌ కాన్‌ 15శాతం, ఉజ్జీవన్‌ ఫైనాన్షియల్‌ 10శాతం పెరిగాయి. ఆరేళ్ల విరామం తర్వాత మళ్లీ భారత్‌ ఈక్విటీల్లో ప్రైమరీ మార్కెట్‌ కళకళలాడిందనే చెప్పాలి ఇన్వెస్టర్లు భారీ పెట్టుబడులతో పబ్లిక్‌ ఇష్యూలు విజయవంతం అవుతుండటంతో కార్పొరేట్లు ఇదే బాట పట్టాయి.
ఇదేబాటలో ఐసిఐసిఐప్రుడెన్షియల్‌ లైఫ్‌ ఐపిఒద్వారా 6500 కోట్లను సుళువుగా సమీకరించింది. 2010 తర్వాత మళ్లీ ఒకే ఏడాదిలో పబ్లిక్‌ ఇష్యూల ద్వారా కంపెనీలు మొత్తం 20వేల కోట్ల పెట్టుబడులను సమీకరించినట్లయింది. వీటికితోడు ఇటీవల మార్కెట్లలో విదేశీ సంస్థాగత ఇన్వెస్టర్లు ఎక్కువ పెట్టుబడులు పెడుతున్నారు. జూలై నుంచి ఇప్పటివరకూ 22వేల కోట్ల మేర పెట్టుబడులు పెట్టారు. మరోపక్క పబ్లిక్‌ ఇష్యూల్లో కూడా క్వాలి ఫైడ్‌ ఇన్వెస్టర్లు, సంపన్నవర్గాల కోటా భారీస్థాయిలో కొనుగోళ్లు చేస్తున్నారు. ఇదేబాటలో దేశంలోనే తొలి జీవితబీమా సంస్థ ఐపిఒ మొత్తంగా పదిరెట్లు అధికంగా చందా సాధించింది. 2016 లో ఒప్పటివరకూ 20 కంపెనీలు రూ.20,217 కోట్లు సమీ కరించాయి. గతంలో 2007, 2010 సంవ త్సరాల్లో మాత్రమే ఐపిఒ మార్కెట్‌ల నుం చి ఒక్కఏడాదిలో 20 వేల కోట్ల నిధులను కంపెనీలు సమకూర్చు కోగలిగాయి. తిరిగి 2016లో మాత్రమే సాధ్యం అయింది. ఈ ఏడాది అత్యధిక స్థాయి లో నిధులు సమీకరిం చిన కంపెనీల్లో ఐసిఐసిఐప్రులైఫ్‌ 6000 కోట్లతో మొదటిస్థానంలో ఉంది. ఈక్విటాస్‌ హోల్డింగ్స్‌ రూ.2177కోట్లు, ఎల్‌అండ్‌టి ఇన్ఫో టెక్‌ 1237 కోట్లు, ఆర్‌బిఎల్‌బ్యాంకు 1213కోట్లు, మహానగర్‌ గ్యాస్‌ 1040కోట్లు, ఎల్‌అండ్‌టి టెక్నాలజీస్‌ రూ.890కోట్లు సమీ కరించాయి. అయితే 2007లో కార్పొరేట్‌ రంగంలోని సుమారు 100కుపైగా కంపెనీలు 34,179 కోట్లు సమీకరించుకోగలిగాయి. 2010లోఅయితే 37,534కోట్లు సమీకరించాయి. ఐపిఒ మార్కె ట్‌ చరిత్రలోనే గరిష్టమొత్తంగా 2010 నమోదయింది. ఈ ఏడాదిలో ఒక్క కోల్‌ఇండియా సంస్థమాత్రమే 15,200కోట్లు సమీకరించింది. దీనితో 2010 సంవత్సరం ఐపిఒలపరంగా భారీస్థాయిలో నిలిచింది.